CELEX: 32008R0464
Language: lv
Date: 2008-05-28 00:00:00
Title: Komisijas Regula (EK) Nr. 464/2008 ( 2008. gada 28. maijs ), ar ko nosaka tās papildu summas apjomu, kuru saskaņā ar Regulu (EK) Nr. 104/2007 par 2007./2008. tirdzniecības gadu Bulgārijai izmaksā par tomātiem

29.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 139/7
            
         Komisijas Regula (EK) Nr. 464/2008
   (2008. gada 28. maijs),
   ar ko nosaka tās papildu summas apjomu, kuru saskaņā ar Regulu (EK) Nr. 104/2007 par 2007./2008. tirdzniecības gadu Bulgārijai izmaksā par tomātiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Bulgārijas un Rumānijas Pievienošanās līgumu,
   ņemot vērā Bulgārijas un Rumānijas Pievienošanās aktu,
   ņemot vērā Komisijas 2007. gada 2. februāra Regulu (EK) Nr. 104/2007, ar ko 2007./2008. tirdzniecības gadam nosaka atbalsta apjomu par tomātiem, kas paredzēti pārstrādei (1), un jo īpaši tās 2. panta 2. punktu,
   tā kā:
   
               (1)
            
            
               Tomātu daudzumi, kuri pārstrādāti, izmantojot 2006./2007. tirdzniecības gadā saņemto atbalstu, un par kuriem dalībvalstis paziņojušas saskaņā ar 39. panta 2. punktu Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (2), Kopienas noteikto robežvērtību pārsniedz par 11,8 %. Tādēļ jaunajām dalībvalstīm, kuras pievienojās Eiropas Savienībai 2007. gada 1. janvārī un kurās nav pārsniegta šīm valstīm noteiktā robežvērtība vai arī kurās robežvērtība ir pārsniegta mazāk nekā par 25 %, pēc 2007./2008. tirdzniecības gada beigām jāizmaksā papildu summa.
            
         
               (2)
            
            
               Bulgārijai 2007./2008. tirdzniecības gadam noteiktā robežvērtība nav pārsniegta. Tādēļ šai valstij jāizmaksā pilna papildu summa EUR 8,62 apmērā par tonnu.
            
         
               (3)
            
            
               Rumānijas tomātu audzētāji par 2007./2008. tirdzniecības gadu nav iesnieguši nevienu atbalsta pieprasījumu attiecībā uz pārstrādei paredzētiem tomātiem. Tādēļ šai dalībvalstij par minēto tirdzniecības gadu papildu summas nav jāizmaksā,
            
         IR PIEŅĒMUSI ŠO REGULU.
   1. pants
   Saskaņā ar Regulas (EK) Nr. 104/2007 2. panta 2. punktu pēc 2007./2008. tirdzniecības gada beigām Bulgārijai izmaksā papildu summu EUR 8,62 apmērā par katru tonnu tomātu, kas paredzēti pārstrādei.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 28. maijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 28, 3.2.2007., 10. lpp.
   
      (2)  OV L 218, 30.8.2003., 14. lpp. Regulā jaunākie grozījumi izdarīti ar Regulu (EK) Nr. 1663/2005 (OV L 267, 12.10.2005., 22. lpp.).